
PATVIRTINTA
Šiaulių Ragainės progimnazijos direktoriaus 
2026 m. rugpjūčio 19 d. įsakymu Nr. V-79(1.3.)


ŠIAULIŲ RAGAINĖS PROGIMNAZIJOS 
MOKINIŲ ASMENINIŲ MOBILIŲJŲ TELEFONŲ IR KITŲ GALINIŲ ĮRENGINIŲ NAUDOJIMO TVARKA

I SKYRIUS 
BENDROSIOS NUOSTATOS 
 
1. Šiaulių Ragainės progimnazijos mokinių asmeninių mobiliųjų telefonų ir kitų galinių įrenginių naudojimo tvarka (toliau – Tvarka) parengta vadovaujantis Mokinių asmeninių mobiliųjų telefonų ir kitų galinių įrenginių naudojimo ikimokyklinio ugdymo ir bendrojo ugdymo mokykloje rekomendacijomis, patvirtintomis Lietuvos Respublikos švietimo, mokslo ir sporto ministro ir Lietuvos Respublikos sveikatos apsaugos ministro 2025 m. liepos 31 d. įsakymu Nr. V-807/V-726 „Dėl Mokinių asmeninių mobiliųjų telefonų ir kitų galinių įrenginių naudojimo ikimokyklinio ugdymo ir bendrojo ugdymo mokykloje rekomendacijų patvirtinimo“, pakeistu Lietuvos Respublikos švietimo, mokslo ir sporto ministro ir Lietuvos Respublikos sveikatos apsaugos ministro 2026 m. liepos 13 d. įsakymu Nr. V-532/V-691, ir Šiaulių miesto ikimokyklinio ugdymo ir bendrojo ugdymo mokyklų mokinių asmeninių mobiliųjų telefonų ir kitų galinių įrenginių naudojimo rekomendacijomis, patvirtintomis Šiaulių miesto savivaldybės administracijos Švietimo skyriaus vedėjo 2025 m. rugsėjo 12 d. įsakymu Nr. Š-194.
2. Tvarkos paskirtis – užtikrinti saugią, ugdymui palankią mokyklos aplinką, kurioje būtų apibrėžtos asmeninių mobiliųjų telefonų ir kitų galinių įrenginių naudojimo taisyklės, padedančios mokiniams ugdytis atsakingo ir sąmoningo jų naudojimo įgūdžius.
3. Mokinių asmeniniai mobilieji telefonai ir kiti galiniai įrenginiai šioje Tvarkoje kartu vadinami asmeniniais informacinių technologijų įrenginiais (pvz., mobilieji telefonai, išmanieji laikrodžiai, planšetiniai kompiuteriai ir kiti galiniai įrenginiai). „Galinio įrenginio“ sąvoka vartojama vadovaujantis Lietuvos Respublikos elektroninių ryšių įstatymo 3 straipsnio 24 dalimi, kuri nustato, kad galinis įrenginys – informacijai priimti ir (arba) perduoti skirtas įrenginys ar jo dalis, kurie tiesiogiai ar netiesiogiai bet kokiomis priemonėmis yra prijungiami prie viešųjų elektroninių ryšių tinklų.
4. Tvarkoje vartojamos kitos sąvokos atitinka Lietuvos Respublikos švietimo įstatyme, Lietuvos Respublikos vaiko teisių apsaugos pagrindų įstatyme ir Lietuvos Respublikos elektroninių ryšių įstatyme vartojamas sąvokas.

II SKYRIUS
ASMENINIŲ INFORMACINIŲ TECHNOLOGIJŲ ĮRENGINIŲ NAUDOJIMO MOKYKLOJE RIBOJIMO ATVEJAI IR IŠIMTYS
 
5. Asmeninių informacinių technologijų įrenginių naudojimo sąlygos priešmokyklinio  ugdymo ugdytiniams, pradinio ir pagrindinio ugdymo mokiniams:
5.1. asmeninių informacinių technologijų įrenginių naudojimas progimnazijoje draudžiamas, išskyrus Tvarkos 6 ir 7 punktuose numatytus atvejus;
5.2. per pertraukas asmeniniai informacinių technologijų įrenginiai nenaudojami;
5.3. pamokų metu ir per pertraukas asmeniniai informacinių technologijų įrenginiai turi būti išjungti arba nustatyti begarsiu režimu ir laikomi mokinio kuprinėje. Išmanusis laikrodis gali būti dėvimas ant rankos ir naudojamas tik laiko rodymo funkcijai, kitos jo funkcijos pamokų metu ir per pertraukas nenaudojamos. 
6. Asmeniniai informacinių technologijų įrenginiai gali būti naudojami:
6.1. siekiant numatytų ugdymo tikslų, mokytojo ar švietimo pagalbos specialisto iniciatyva pamokoje ar ne mokyklos aplinkoje organizuojamoms veikloms, kurioms atlikti jie reikalingi;
6.2. užtikrinant mokymosi sąlygas mokiniams, kuriems dėl jų sveikatos ar kitų objektyvių aplinkybių reikia jais naudotis, suderinus su progimnazijos administracija;
6.3. kai reikia atsiskaityti progimnazijos valgykloje arba skubiai susisiekti su pagalbos tarnybomis.
7. Mokiniui, kuriam mokymosi dienos metu reikia susisiekti su tėvais (globėjais, rūpintojais), leidžiama pasinaudoti savo asmeniniu informacinių technologijų įrenginiu pirmame progimnazijos aukšte prie budėtojo įrengtoje susisiekimo vietoje.

III  SKYRIUS 
PRIEMONĖS REKOMENDACIJŲ ĮGYVENDINIMUI UŽTIKRINTI, ATSAKOMYBĖ IR PASEKMĖS

8. Asmeninių informacinių technologijų įrenginių naudojimo būtinybę pamokoje nustato mokytojas. 
9. Mokytojai ar kiti mokyklos darbuotojai, pastebėję mokinį naudojant asmeninį informacinių technologijų įrenginį Tvarkoje nenumatytu atveju, įspėja mokinį ir prašo nedelsiant išjungti įrenginį arba nustatyti begarsį režimą ir padėti jį į mokinio kuprinę. 
10. Asmeniniai informacinių technologijų įrenginiai turi būti laikomi saugiai ir nepaliekami viešose erdvėse.
11. Už į mokyklą atsinešto asmeninio informacinių technologijų įrenginio saugumą atsako pats mokinys. Mokykla neatsako už mokinio žinioje esančio įrenginio praradimą ar sugadinimą. Tvarkos 12 punkte nustatyta tvarka laikinai paimtas įrenginys saugomas mokyklos raštinėje iki jo grąžinimo mokiniui arba jo tėvams (globėjams, rūpintojams).
12. Jei mokinys nevykdo Tvarkos 9 punkte nurodyto mokytojo ar kito mokyklos darbuotojo reikalavimo, asmeninis informacinių technologijų įrenginys laikinai paimamas ir perduodamas saugoti į mokyklos raštinę. Pirmą kartą paimtas įrenginys mokiniui grąžinamas pasibaigus jo pamokoms ar kitai mokyklos organizuojamai ugdomajai veiklai. Pakartotinai per tuos pačius mokslo metus paėmus mokinio įrenginį dėl Tvarkos nesilaikymo, apie tai informuojami mokinio tėvai (globėjai, rūpintojai), o įrenginys grąžinamas tik jiems. 
13. Jei mokinio asmeninis informacinių technologijų įrenginys Tvarkos 12 punkte nustatyta tvarka paimamas pakartotinai, klasės vadovas informuoja mokinio tėvus (globėjus, rūpintojus) ir kartu su jais aptaria priemones, padėsiančias užtikrinti Tvarkos laikymąsi. Pažeidimams kartojantis, mokinio elgesys ir reikalingos pagalbos bei poveikio priemonės gali būti aptariamos mokyklos Vaiko gerovės komisijoje. Esant poreikiui, mokykla, vadovaudamasi teisės aktų nustatyta tvarka, gali kreiptis į kompetentingas institucijas.
IV SKYRIUS
BAIGIAMOSIOS NUOSTATOS

14. Tvarką tvirtina progimnazijos direktorius. Rengiant ar keičiant Tvarką, įvertinami Mokyklos tarybos siūlymai ir atsižvelgiama į Mokinių asmeninių mobiliųjų telefonų ir kitų galinių įrenginių naudojimo ikimokyklinio ugdymo ir bendrojo ugdymo mokykloje rekomendacijas. Tvarka viešai skelbiama Šiaulių Ragainės progimnazijos interneto svetainėje ir keičiama pasikeitus teisės aktams ar esant poreikiui. 
15. Mokykla, siekdama Tvarkos pažeidimų prevencijos ir sklandaus jų įgyvendinimo, informuoja ir konsultuoja mokinius ir tėvus apie asmeninių informacinių technologijų įrenginių besaikio naudojimo pasekmes ir atsakingą bei saugų jų naudojimą, organizuoja akcijas, klasių valandėles, susitikimus su tėvais apie skaitmeninį saugumą.

_______________________________
